open-index/open-wikipedia-markdown huggingface dataset:
แม่น้ำยม

**แม่น้ำยม** () เป็นแม่น้ำที่มีต้นกำเนิดอยู่ในป่าดงดิบสูงชันสลับซับซ้อนบนทิวเขาผีปันน้ำและเทือกเขาแดนลาว ในเขตจังหวัดพะเยาและแพร่ โดยมีแม่น้ำงิม และแม่น้ำควร ไหลมาบรรจบกันที่บ้านบุญยืน ตำบลนาปรัง อำเภอปง จังหวัดพะเยา มีความยาวประมาณ 735 กิโลเมตร กระแสน้ำไหลผ่านที่ราบสูงของอำเภอปง อำเภอเชียงม่วน จังหวัดพะเยา ผ่านจังหวัดแพร่ สุโขทัย พิษณุโลก และพิจิตร ไปบรรจบกับแม่น้ำน่านที่ตำบลเกยไชย อำเภอชุมแสง จังหวัดนครสวรรค์ ก่อนแม่น้ำน่านจะไปรวมกับแม่น้ำปิง ที่ตำบลปากน้ำโพ อำเภอเมืองนครสวรรค์ จังหวัดนครสวรรค์ เกิดเป็นแม่น้ำเจ้าพระยา แม่น้ำสายสำคัญของพื้นที่ราบลุ่มภาคกลางของประเทศไทย

สภาพโครงสร้างทางน้ำของแม่น้ำยมมีลักษณะแบบกิ่งไม้ ประกอบด้วยลำน้ำสาขา 77 สาย ระดับน้ำสูงสุดในฤดูฝน ลดลงเมื่อถึงฤดูหนาว และต่ำสุดในฤดูร้อน ภูมิอากาศเปลี่ยนแปลงตามอิทธิพลของลมมรสุมตะวันตกเฉียงใต้และลมมรสุมตะวันออกเฉียงเหนือ 

## ลำน้ำสาขา
### ต้นน้ำ
ต้นน้ำซึ่งได้ไหลมาลงยังแม่น้ำยมประกอบด้วย
* แม่น้ำงิม
* แม่น้ำควร
### ลำน้ำสาขาฝั่งขวา
* แม่น้ำงาวตำบลเตาปูน อำเภอสอง จังหวัดแพร่

### ลำน้ำสาขาฝั่งซ้าย

## ลุ่มน้ำยม

## สิ่งมีชีวิตในแม่น้ำยม
ชนิดและปริมาณพันธุ์ไม้ในพื้นที่ลุ่มแม่น้ำยมเปลี่ยนแปลงไปตามฤดูกาล คือ มีมากในฤดูหนาวและฤดูร้อน ลดลงในฤดูฝนซึ่งเป็นช่วงที่ระดับน้ำสูงและกระแสน้ำไหลแรงจนทำให้พืชใต้น้ำและบนผิวน้ำถูกพัดพากระจัดกระจายไป พืชใต้น้ำมีเพียงชนิดเดียวคือสาหร่ายหางกระรอกซึ่งเจริญเติบโตได้ดีที่สุดในฤดูร้อน เนื่องจากระดับน้ำไม่สูงมาก แสงแดดสามารถส่องถึงได้ นอกจากนี้ยังพบต้นกก พืชที่ทนทานต่อสภาพแวดล้อม โผล่พ้นน้ำกระจายอยู่ทั่วไป แม่น้ำยมมีพืชชายน้ำหลายชนิด เช่น หญ้าคา หญ้าแพรก แขม บัวเผื่อน ไผ่เหี้ยะ และอ้อ

ในแม่น้ำยมมีปลาน้ำจืด 38 ชนิด ปริมาณปลามีมากที่สุดในช่วงฤดูฝนถึงต้นฤดูหนาว ปลาที่พบมาก ได้แก่ ปลาตะเพียน ปลาสร้อย ปลาซิว และปลารากกล้วย

## พื้นที่คุ้มครอง
แม่น้ำยมไหลผ่านอุทยานแห่งชาติแม่ยม จังหวัดแพร่

## อ้างอิง
* นทีศรียมนา, กรมวิชาการ, กรุงเทพฯ, 2544


หมวดหมู่:แม่น้ำในจังหวัดเชียงราย
หมวดหมู่:แม่น้ำในจังหวัดพะเยา
หมวดหมู่:แม่น้ำในจังหวัดแพร่
หมวดหมู่:แหล่งน้ำในจังหวัดสุโขทัย
หมวดหมู่:แม่น้ำในจังหวัดพิษณุโลก 
หมวดหมู่:แม่น้ำในจังหวัดพิจิตร
หมวดหมู่:แม่น้ำในจังหวัดนครสวรรค์
หมวดหมู่:ลำน้ำสาขาของแม่น้ำเจ้าพระยา
นิราศหวยเลิก

**นิราศหวยเลิก** เป็นนิราศที่แต่งโดยนายเฟื่อง เนื้อหาพรรณาความโศกเศร้าที่มีการยกเลิกหวยเมื่อปี พ.ศ. 2459 โดยพระบรมราชโองการของพระบาทสมเด็จพระมงกุฎเกล้าเจ้าอยู่หัว เป็นนิราศที่สะท้อนสังคมในขณะนั้น

## อ้างอิง

หมวดหมู่:วรรณคดีประเภทกลอน
หวยเลิก
เซตคันทอร์

**เซตคันทอร์** () เป็นเซตในทางคณิตศาสตร์ที่เสนอขึ้นโดยนักคณิตศาสตร์ชาวเยอรมัน เกออร์ค คันทอร์ เป็นเซตที่ประกอบด้วยจุดบนเส้นตรงที่มีคุณสมบัติที่พิเศษและซับซ้อน จากการพิจารณาเซตนี้ คันทอร์และนักคณิตศาสตร์ท่านอื่น ๆ วางรากฐานวิชาทอพอโลยีทั่วไป (General topology) ถึงแม้ว่าคันทอร์จะนิยามเซตในแบบกว้าง ๆ และเป็นนามธรรม เซตคันเตอร์ที่แพร่หลายสุดคือ **เซตเทอร์นารี** (Cantor ternary set) ซึ่งสร้างโดยการนำเศษหนึ่งส่วนสามของเส้นตรงออก

## วิธีการสร้างเซตเทอร์นารี
เซตเทอร์นารีของคันทอร์ สร้างโดยการลบช่วงเปิดขนาดหนึ่งในสามของเส้นตรงแต่ละท่อนออกไปเรื่อย ๆ โดยเริ่มจากเส้นตรงหรือช่วงปิด [0,&nbsp;1] ลบครั้งแรกจะเหลือ [0,&nbsp;1/3] ∪ [2/3,&nbsp;1] ซึ่งเป็นเส้นตรงสองท่อน ถัดจากนี้ก็ลบหนึ่งในสามของแต่ละท่อนไปเรื่อย ๆ ไม่มีที่สิ้นสุด เซตเทอร์นารีของคันทอร์ คือเซตของจุดในช่วง [0,&nbsp;1] ที่เหลือจากการลบ

รูปต่อไปนี้แสดงการลบ 6 ครั้งแรกในการสร้างเซตเทอร์นารี

ขั้นตอนการสร้างเซตเทอร์นารี 6 ขั้นแรก

เซตคันทอร์รูปแบบอื่น ๆ ก็ล้วนถูกสร้างด้วยวิธีแบบเดียวกันและมีคุณสมบัติเหมือนกับเซตเทอร์นารี ต่อไปจะกล่าวถึงเซตคันทอร์โดยใช้เซตเทอร์นารีเป็นตัวอย่างการอธิบาย

## อะไรอยู่ในเซตคันทอร์
เนื่องจากเซตคันทอร์ถูกนิยามด้วยจุดที่เหลือจากการลบ ถ้าคำนวณความยาวทั้งหมดที่ถูกลบออกไปด้วยอนุกรมเรขาคณิต

:\sum_{n=0}^\infty \frac{2^n}{3^{n+1}} = \frac{1}{3} + \frac{2}{9} + \frac{4}{27} + \frac{8}{81} + \cdots =  \frac{1}{3}\left(\frac{1}{1-\frac{2}{3}}\right) = 1.

ดังนั้นส่วนที่หลงเหลือจากการลบ คือ 1 - 1 = 0 นั่นคือเซตคันทอร์มีเมเชอร์เป็นศูนย์ แต่เซตคันทอร์ไม่ใช่เซตว่าง ตัวอย่างเช่น จุด 1/3 และ 2/3 ที่เหลือจากการลบครั้งแรกจะไม่ถูกลบในขั้นถัด ๆ ไป ทั้งสองจุดนี้เป็นสมาชิกของเซต

## ดูเพิ่ม
* ฟังก์ชันคันทอร์
* ฝุ่นคันทอร์

หมวดหมู่:ทฤษฎีเมเชอร์
หมวดหมู่:ปริภูมิทอพอโลยี
หมวดหมู่:แฟร็กทัล
บุญข้าวหลาม

**บุญข้าวหลาม** เป็นประเพณีการทำบุญด้วยข้าวหลามของชาวไทพวน กระทำเป็นประจำทุกปีในวันขึ้น 15 ค่ำ เดือน 3 หลังจากเสร็จสิ้นฤดูเก็บเกี่ยว เพื่อแสดงถึงความอิ่มหนำสำราญและช่วยสืบทอดพุทธศาสนาได้อีกทางหนึ่ง เพราะการทำบุญด้วยข้าวหลามเป็นหนึ่งในลักษณะทาน 9 ครั้งตามพุทธประวัติ

การเตรียมทำบุญข้าวหลามจะเริ่มขึ้นในวันขึ้น 14 ค่ำ เดือน 3 ก่อนวันพระหนึ่งวันหรือเรียกกันว่าวันโกน ฝ่ายชายจะไปตัดไม้ไผ่อ่อนเป็นท่อน ๆ ตามขนาดของปล้องโดยให้ด้านหนึ่งติดปล้องไว้เพื่อป้องกันไม่ให้รั่ว ฝ่ายหญิงเตรียมแช่ข้าวเหนียว ขูดมะพร้าว ปรุงข้าวหลามให้ได้สามรส คือ หวาน มัน เค็ม สำหรับกรอกใส่กระบอกไม้ไผ่แล้วนำไปเผาไฟ เช้าวันรุ่งขึ้นชาวบ้านจะนำข้าวหลามพร้อมกับอาหารคาวหวานไปทำบุญร่วมกันที่วัด

## อ้างอิง

* 

หมวดหมู่:ประเพณีในศาสนาพุทธของไทย
ฟังก์ชันคันทอร์

**ฟังก์ชันคันทอร์** () เป็นฟังก์ชันทางคณิตศาสตร์ซึ่งตั้งชื่อตามนักคณิตศาสตร์ เกออร์ค คันทอร์ ได้แก่ฟังก์ชัน *c* : [0,1] &rarr; [0,1] ซึ่งนิยามโดย
# เขียน *x* ให้อยู่ในรูปเลขฐานสาม ถ้าเป็นไปได้ไม่ใช้เลข 1 (มีผลเฉพาะเมื่อตัวเลขลงท้ายด้วย 022222... = 100000... หรือ 200000... = 122222...)
# แทนที่เลข 1 ตัวแรกด้วยเลข 2 และตัวเลขที่อยู่ข้างหลังทุกตัวด้วย 0
# แทนที่เลข 2 ทุกตัวด้วยเลข 1
# ตีความผลลัพธ์เป็นเลขฐานสอง *c* (*x*)

ตัวอย่าง:
* 1/4 เมื่อแปลงเป็นเลขฐานสามได้ 0.02020202... แต่ว่าไม่มีเลข 1 เลยขั้นต่อไปจึงยังเป็น 0.02020202... เขียนใหม่ได้ 0.01010101... ซึ่งเมื่อตีความเป็นเลขฐานสองคือ 1/3 ดังนั้น *c* (1/4) = 1/3
* 1/5 เมื่อแปลงเป็นเลขฐานสามได้ 0.01210121... เปลี่ยนเลข 1 ตัวแรกเป็น 2 และที่เหลือเป็น 0 จะได้ 0.02000000... แทนที่ขั้นต่อไปได้ 0.01000000... เมื่อดูเป็นเลขฐานสองก็คือ 1/4 ดังนั้น *c* (1/5) = 1/4

กราฟของฟังก์ชันคันทอร์เขียนได้ดังนี้
600px|center

หมวดหมู่:แฟร็กทัล
หมวดหมู่:ทฤษฎีเมเชอร์
เซตม็องแดลโบรต

thumb|250px|เซตม็องแดลโบรต
**เซตม็องแดลโบรต** () คือ เซตของจุดในระนาบเชิงซ้อนที่เรียงตัวเป็นแฟร็กทัล  ในทางคณิตศาสตร์นิยามเซตม็องแดลโบรต คือ เซตของค่าจำนวนเชิงซ้อน c ซึ่งให้ทางเดินของ 0 ภายใต้การส่วนซ้ำของ ฟังก์ชันกำลังสอง (quadratic function) *z*2 + *c*  มีค่าจำกัด 

นอกจากแวดวงคณิตศาสตร์แล้ว เซตม็องแดลโบรตก็เป็นที่รู้จักแพร่หลาย เนื่องมาจากความสวยงามของมัน และโครงสร้างที่ซับซ้อน อันเกิดจากนิยามที่มีรูปแบบง่าย ๆ นักคณิตศาสตร์ เบอนัว ม็องแดลโบรต และนักคณิตศาสตร์อื่นอีกหลายท่าน ได้พยายามนำคณิตศาสตร์แขนงนี้มาเผยแพร่ให้เป็นที่รู้จักในวงกว้าง

## ประวัติ
เซตมาตัดบรอถูกจัดอยู่ในหัวข้อพลศาสตร์เชิงซ้อน ซึ่งเป็นสาขาที่เริ่มศึกษาโดยนักคณิตศาสตร์ชาวฝรั่งเศส ปิแอร์ ฟาตู และ กาสตง จูเลีย ในช่วงต้นของศตวรรษที่ 20  โรเบิรต์ บรูค และ ปีเตอร์ มาเทลสกี เป็นผู้วาดรูปเซตนี้เป็นครั้งแรกในการศึกษากรุปไคลน์ในปี ค.ศ. 1978  

## นิยาม
เซตม็องแดลโบรต M นิยามโดยควาดราติกโพลิโนเมียลเชิงซ้อน 
:f_c:\mathbb C\to\mathbb C
ที่กำหนดโดย
:f_c(z) = z^2 + c\,
โดยที่ c เป็นตัวเลขเชิงซ้อน สำหรับ c แต่ละค่า พิจารณาพฤติกรรมของลำดับ
:(0, f_c(0), f_c(f_c(0)), f_c(f_c(f_c(0))), \ldots)

โดยการวนซ้ำฟังก์ชัน f_c(z) เริ่มต้นที่ z = 0 ซึ่งเป็นได้สองกรณีคืออาจมีค่าสู่อนันต์ หรือ มีค่าจำกัดภายในวงกลมรัศมีหนึ่ง ๆ เซตม็องแดลโบรต คือเซตของจุด c ทุกจุดที่ไม่เข้าสู่อนันต์

thumb|250px|ภาพเซตม็องแดลโบรต จุด ''c'' มีสีดำถ้าอยู่ในเซต นอกนั้นมีสีขาว
นิยามอย่างเป็นทางการหนึ่งคือ ถ้า f^n_c(z) คือไอเทอเรทที่ *n* ของฟังก์ชัน f_c(z) (หมายถึงคอมโพสิทฟังก์ชัน f_c(z) ของตัวมันเอง *n* ครั้ง) เซตม็องแดลโบรตเป็นซับเซตของระนาบเชิงซ้อนที่ถูกกำหนดโดย
:M = \left\{c\in \mathbb C : \sup_{n\in \mathbb N}|f^n_c(0)| 

ในทางคณิตศาสตร์ เซตม็องแดลโบรตเป็นเพียงเซตของจำนวนเชิงซ้อน จำนวน c จะอยู่ในเซต M หรือไม่อยู่อย่างใดอย่างหนึ่ง ภาพของเซตม็องแดลโบรตสามารถสร้างได้โดยกำหนด c ที่อยู่ใน M ให้เป็นสีดำ นอกนั้นเป็นสีขาว ภาพที่มีสีสันสวยงามขึ้นที่พบเห็นบ่อย ๆ สร้างโดยการกำหนดสีต่าง ๆ แทนอัตราเร็วที่จุดมีค่าเข้าสู่อนันต์

## ดูเพิ่ม
* เซตจูเลีย

หมวดหมู่:แฟร็กทัล
ไมน์คัมพฟ์

***ไมน์คัมพฟ์*** () หรือ ***การต่อสู้ของข้าพเจ้า*** เป็นแถลงการณ์ทางการเมืองแบบอัตชีวประวัติใน ค.ศ. 1925 ที่เขียนโดยอดอล์ฟ ฮิตเลอร์ หัวหน้าพรรคนาซี ผลงานนี้กล่าวถึงกระบวนการที่ฮิตเลอร์กลายเป็นผู้ต่อต้านยิว และภาพรวมของอุดมการณ์ทางการเมืองของฮิตเลอร์และแผนการในอนาคตสำหรับเยอรมนี ไมน์คัมพฟ์ เล่ม 1 ได้รับการตีพิมพ์ใน ค.ศ. 1925 และเล่มที่ 2 ตีพิมพ์ใน ค.ศ. 1926 หนังสือนี้ได้รับการแก้ไขครั้งแรกจากเอมีล โมรีส จากนั้นรูด็อล์ฟ เฮ็สจึงทำหน้าที่นี้ต่อ

ฮิตเลอร์เริ่มเขียนขณะถูกจองจำหลังการก่อรัฐประหารที่ล้มเหลวในมิวนิกเมื่อเดือนพฤศจิกายน ค.ศ. 1923 และถูกไต่สวนในข้อหากบฏต่อแผ่นดินในเดือนพฤศจิกายน ค.ศ. 1924 ทำให้เขาถูกตัดสินให้จำคุก 5 ปี แม้ว่าในตอนแรกเขามีแขกเข้ามาเยี่ยมจำนวนมาก แต่ในไม่ช้าเขาก็อุทิศตนให้แก่หนังสือเล่มนี้ทั้งหมด ขณะที่เขากำลังเขียนอยู่นั้น เขาตระหนักว่าสิ่งนี้ต้องเป็นผลงานสองเล่ม โดยเล่มแรกมีกำหนดวางจำหน่ายในต้น ค.ศ. 1925 ผู้ว่าลันดิสแบร์กสังเกตในเวลานั้นว่า "เขา [ฮิตเลอร์] หวังว่าหนังสือนี้จะมีการตีพิมพ์หลายฉบับ ทำให้เขาสามารถปฏิบัติตามภาระผูกพันทางการเงินและชดใช้ค่าใช้จ่ายที่เกิดขึ้นในขณะที่พิจารณาคดีได้" หลังยอดขายในช่วงแรกเชื่องช้า หนังสือเล่มนี้กลายเป็นหนังสือขายดีในประเทศเยอรมนีหลังฮิตเลอร์ขึ้นมามีอำนาจใน ค.ศ. 1933

หลังฮิตเลอร์เสียชีวิต ลิขสิทธิ์ของจึงตกเป็นของรัฐบาลรัฐบาวาเรีย ซึ่งไม่อนุญาตให้มีการคัดลอกหรือพิมพ์หนังสือนี้ในประเทศเยอรมนี จากนั้นหลังลิขสิทธิ์หมดอายุใน ค.ศ. 2016 จึงได้รับการตีพิมพ์ใหม่ในประเทศเยอรมนีครั้งแรกตั้งแต่ ค.ศ. 1945 ก่อให้เกิดการถกเถียงกันในที่สาธารณะและเกิดปฏิกิริยาที่แตกแยกจากกลุ่มชาวยิว

ไมน์คัมพฟ์ฉบับภาษาไทย ถูกแปลในชื่อเรื่อง **"การต่อสู้ของข้าพเจ้า"** โดยผู้ใช้นามแฝง ศ.ป. ตีพิมพ์ครั้งแรกเมื่อ พ.ศ. 2480

## ชื่อเรื่อง
เดิมทีฮิตเลอร์ต้องการเรียกหนังสือที่กำลังจะตีพิมพ์ของเขาว่า  (*4 ปีครึ่ง [ของความดิ้นรน] ต่อการโกหก ความโง่เขลา และความขี้ขลาด*) Max Amann หัวหน้า Franz Eher Verlag และสำนักพิมพ์ของฮิตเลอร์ เป็นผู้ให้คำแนะนำชื่อที่สั้นกว่าว่า  (*"การต่อสู้ของข้าพเจ้า"*)

## อ้างอิง

## แหล่งข้อมูลอื่น
* จดหมายข่าวราชบัณฑิตยสถาน ปีที่ ๑๕ ฉบับที่ ๑๗๕ - ธันวาคม ๒๕๔๘  

หมวดหมู่:หนังสือการเมือง
กระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี

**กระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี** () เป็นกระทรวงที่มีฐานะเป็นคณะรัฐมนตรีในรัฐบาลญี่ปุ่น มีอำนาจหน้าที่ที่เกี่ยวข้องกับการศึกษาและการวิจัยในประเทศญี่ปุ่น นอกจากนี้ยังมอบทุนการศึกษาและทุนวิจัยทั้งในและต่างประเทศอีกด้วย

## ภูมิหลัง
กระทรวงศึกษาธิการ () ก่อตั้งเป็นครั้งแรกในปี พ.ศ. 2414 และเริ่มวางรากฐานระบบการศึกษาในปีถัดมา หลังจากนั้นในปี พ.ศ. 2499 ได้มีการจัดตั้งสำนักงานวิทยาศาสตร์และเทคโนโลยี () ขึ้นเพื่อเผยแพร่ความรู้ด้านวิทยาศาสตร์และเทคโนโลยี ซึ่งต่อมาในปี พ.ศ. 2544 รัฐบาลญี่ปุ่นได้มีการปฏิรูปรัฐบาลกลาง () ส่งผลให้มีการกระทรวงศึกษาธิการ และสำนักงานวิทยาศาสตร์และเทคโนโลยียุบและรวมเป็นกระทรวงศึกษาธิการ วัฒนธรรม กีฬา และเทคโนโลยีจนถึงปัจจุบันนี้

กระทรวงศึกษาธิการ วิทยาศาสตร์ กีฬา และวัฒนธรรม เป็นกระทรวงที่มีอำนาจและมีอิทธิพลมากในรัฐบาล รัฐบาลญี่ปุ่นได้รวมอำนาจการบริหารการศึกษาไว้ที่ส่วนกลาง และให้ระบบราชการของรัฐเป็นผู้ควบคุมกระบวนการศึกษา เช่น โรงเรียนทุกโรงเรียนต้องใช้ตำราที่รัฐบาลรับรองเท่านั้น ครูต้องเป็นคนญี่ปุ่นและจะต้องได้รับการตรวจสอบให้แน่ใจว่าเด็กจะได้รับการศึกษาที่เหมาะสม

รัฐมนตรีซึ่งนายกรัฐมนตรีแต่งตั้งจากสมาชิกรัฐสภา เป็นผู้บริหารสูงสุดของกระทรวงศึกษาธิการ วิทยาศาสตร์ กีฬา และวัฒนธรรม

## ส่วนราชการ
**กระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี** ()

* สำนักงานเลขาธิการรัฐมนตรี ()
** กองการวางแผนสิ่งอำนวยความสะดวกและการป้องกันภัยพิบัติ ()
** กรมนโยบายการศึกษา ()
** กรมประถมศึกษาและมัธยมศึกษา ()
** กรมอุดมศึกษา ()
** กรมนโยบายวิทยาศาสตร์และเทคโนโลยี ()
** กรมส่งเสริมการวิจัย ()
** กรมวิจัยและพัฒนา ()
** กองสถาบันการศึกษาเอกชน ()
* สำนักงานการกีฬา ()
* สำนักงานวัฒนธรรม ()

## ทุนรัฐบาลญี่ปุ่น

## เชิงอรรถ


## อ้างอิง

## แหล่งข้อมูลอื่น
* กระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี (ภาษาอังกฤษ)
* กระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี (ภาษาญี่ปุ่น)

หมวดหมู่:การศึกษาในประเทศญี่ปุ่น
หมวดหมู่:กระทรวงในประเทศญี่ปุ่น
ญี่ปุ่น
ญี่ปุ่น
เอียน เฟลมมิง

**เอียน แลนแคสเตอร์ เฟลมมิง** () เป็นนักประพันธ์ชาวอังกฤษ เจ้าของนวนิยายเรื่อง เจมส์ บอนด์ 007 ซึ่งต่อมามีการนำไปสร้างเป็นการ์ตูน และภาพยนตร์อีกมากมาย เกิดเมื่อวันที่ 28 พฤษภาคม ค.ศ. 1908 ณ บ้านเลขที่ 7 ถนนกรีนสตรีท เมืองเมย์แฟร์ ลอนดอน สหราชอาณาจักร เรียนภาษาศาสตร์จากมหาวิทยาลัยมิวนิก และมหาวิทยาลัยเจนิวา จากนั้นได้เป็นนักข่าวของศูนย์ข่าวรอยเตอร์ส (Reuters news service) ซึ่งเคยส่งเขาไปทำข่าวจารกรรมที่รัสเซีย 

## นวนิยาย เจมส์ บอนด์
ต่อมาเมื่อ สงครามโลกครั้งที่ 2 จบลงไม่นาน ก็เข้าสู่ยุคสงครามเย็น ซึ่งเป็นการต่อสู้อย่างคลุมเครือระหว่างฝ่ายคอมมิวนิสต์ (สหภาพโซเวียต) กับฝ่ายประชาธิปไตย (อเมริกา) มีการส่งสายลับว่อนไปทั่วโลก เอียน เฟลมมิง จึงได้แนวคิดจะเขียนเรื่องราวเป็นนวนิยายเกี่ยวกับสายลับอังกฤษ เขากำหนดให้สายลับผู้นั้นที่มีใบอนุญาตสังหารคนได้โดยไม่ผิดกฎหมาย และใช้รหัสการทำงาน 007 ชื่อว่า เจมส์ บอนด์ โดยนำชื่อมาจากนักปักษีวิทยาผู้หนึ่งที่เขาชื่นชอบ เป็นชื่อเรียกง่าย ๆ แต่แฝงไว้ด้วยความเข้มแข็งอย่างที่ต้องการ โดยตอนแรกชื่อว่า Casino Royale ต่อมาเฟลมมิงเขียนนวนิยายเกี่ยวกับสายลับผู้นี้ขึ้น จำนวน 14 เล่ม โดยเริ่มเขียนที่บ้านพักตากอากาศของเขาที่ชื่อ Golden Eye ริมทะเลที่ศรีลังกา พิมพ์ดีดไปเรื่อย ๆ โดยไม่ย้อนไปดูที่เขียนมาแต่ต้น

เขาเขียนนวนิยายหลายสิบเรื่องตลอดชีวิตก่อนเสียชีวิต เมื่อวันที่ 12 สิงหาคม  ค.ศ. 1964

## อ้างอิง

## แหล่งข้อมูลอื่น

* Ian Fleming เว็บไซค์อย่างเป็นทางการของเอียน เฟลมมิง และ สำนักพิมพ์เอียน เฟลมมิง จำกัด
* 

หมวดหมู่:นักเขียนชาวอังกฤษ
โยโกะ โอโนะ

**โยโกะ โอโนะ** (; 18 กุมภาพันธ์ พ.ศ. 2476–) เป็นนักร้องชาวญี่ปุ่น และเป็นภรรยาคนที่สองของจอห์น เลนนอน นักร้องนำของวงเดอะบีเทิลส์

โอโนะเกิดที่กรุงโตเกียว ในปี พ.ศ. 2476 ได้แต่งงานครั้งแรกกับ โทชิ อิจิยานางิ (Toshi Ichiyanagi) พ.ศ. 2499 ครั้งที่สองกับแอนโทนี ค็อกซ์ (Anthony Cox) พ.ศ. 2505 โดยมีบุตรสาวคนแรกชื่อ เคียวโกะ ชาน คอกซ์ (Kyoko Chan Cox) และแต่งงานครั้งที่สามกับนักร้องชาวอังกฤษ จอห์น เลนนอน เมื่อวันที่ 20 มีนาคม พ.ศ. 2512 โดยมีลูกชายชื่อ ฌอน เลนนอน หรือ ฌอน ทาโร โอโนะ เลนนอน (Sean Taro Ono Lennon) เกิดวันเดียวกับบิดาของเขาในวันที่จอห์น เลนนอนอายุครบ 35 ปี  (9 ตุลาคม พ.ศ. 2518)

## อ้างอิง

## แหล่งข้อมูลอื่น
* 
* 


หมวดหมู่:นักร้องญี่ปุ่น
หมวดหมู่:ศิลปินสังกัดโพลีดอร์เรเคิดส์
หมวดหมู่:ศิลปินสังกัดเกฟเฟนเรเคิดส์
หมวดหมู่:บุคคลจากโตเกียว
หมวดหมู่:บุคคลจากรัฐนิวยอร์ก
หมวดหมู่:ศิลปินสังกัดแอปเปิลเรเคิดส์
หมวดหมู่:นักคตินิยมสิทธิสตรีชาวญี่ปุ่น
เซนต์โอเอส

**เซนต์โอเอส** หรือ **เซนตอส** () เป็นลินุกซ์ ที่พัฒนาต่อมาจากเรดแฮต (เรดแฮท เอ็นเทอร์ไพรซ์ ลินุกซ์) โดยอยู่ภายใต้ลิขสิทธิ์แบบซอฟต์แวร์เสรี ใช้เป็นทั้งเซิร์ฟเวอร์หรือเวิร์กสเตชันได้ตามการใช้งาน โดยเซนต์โอเอส นั้นสามารถทำงาน 100% Compatible ของ RedHat Enterprise Linux

## อ้างอิง

หมวดหมู่:ระบบปฏิบัติการ
หมวดหมู่:ซอฟต์แวร์ในปี พ.ศ. 2547
หมวดหมู่:การแจกจ่ายลินุกซ์
พระปฐมวงศ์ในราชวงศ์จักรี

**พระปฐมวงศ์ใน [[พระบรมราชวงศ์จักรี]]**

 

## ดูเพิ่ม
* ราชสกุลวงศ์ในรัชกาลปัจจุบัน

## อ้างอิง
* กิตติพงษ์ วิโรจน์ธรรมากูร, ย้อนรอยราชสกุลวงศ์ วังหลวง, ดอกหญ้า, 2549, ISBN 974-941-205-2
* กิตติพงษ์ วิโรจน์ธรรมากูร, ย้อนรอยราชสกุลวงศ์ วังหน้า-วังหลัง, ดอกหญ้า, 2549, ISBN 974-941-204-4
* สุนิสา มั่นคง, วังหน้ารัตนโกสินทร์, มติชน, 2545, ISBN 974-322-210-3
* วิบูล วิจิตรวาทการ, สตรีสยามในอดีต, สร้างสรรค์บุ๊คส์, 2542, ISBN 974-7377-292
* พิมาน แจ่มจรัส, รักในราชสำนัก, สร้างสรรค์บุ๊คส์, 2544, ISBN 974-341-064-3
* ประกาศพระราชพิธีโสกันต์ สมเด็จพระเจ้าลูกยาเธอ เจ้าฟ้าจุฬาลงกรณ์
* พระราชปรารภรัชกาลที่ ๓ เมื่อก่อนเสด็จสวรรคต, ศิลปวัฒนธรรม

หมวดหมู่:ราชวงศ์จักรี
หมวดหมู่:รัชกาลที่ 1
หมวดหมู่:รัชกาลที่ 2
หมวดหมู่:รัชกาลที่ 3
หมวดหมู่:รัชกาลที่ 4
สะตอ

**สะตอ** (ชื่อวิทยาศาสตร์: *Parkia speciosa*) เป็นไม้ยืนต้นในวงศ์ถั่ว (Fabaceae) มีกิ่งก้านที่มีขนละเอียดใบประกอบแบบขนนกสองชั้น จะออกช่อที่ปลายของกิ่งตามตำราแพทย์แผนไทย จะใช้เมล็ด ขับลมในลำไส้ แก้ปัสสาวะพิการ ไตพิการ ชาวโอรังอัซลีในรัฐเปรัก ประเทศมาเลเซียใช้เมล็ดสดรับประทาน แก้อาการผิดปกติของไต

สะตอ มีเมล็ดที่มีกลิ่นเหม็นเขียวรุนแรง แต่นิยมนำมารับประทานกัน โดยเฉพาะอย่างยิ่งในอาหารไทยปักษ์ใต้ หลังจากรับประทานสะตอเข้าไปจะมีกลิ่น สามารถดับกลิ่นสะตอ ด้วยการรับประทานมะเขือเปราะตามสักสองสามลูก สะตอเมื่อสุกจนฝักเป็นสีดำ เนื้อสะตอเป็นสีเหลืองบางๆ รับประทานได้ทั้งเม็ด เมล็ดในระยะนี้รสมัน เนื้อมีรสหวาน ถ้าแก่กว่าระยะนี้ ฝักจะแห้ง เมล็ดเป็นสีดำ แข็งและมีกลิ่นฉุนจัด กินไม่ได้

## อ้างอิง

## แหล่งข้อมูลอื่น

หมวดหมู่:ผัก
หมวดหมู่:สมุนไพร
หมวดหมู่:วงศ์ย่อยสีเสียด
เกล็ดปลาหมอ

**เกล็ดปลาหมอ** () มีลักษณะเป็นไม้พุ่ม ลำต้นตรง ลักษณะใบเป็นแบบขนนกเรียงสลับจะมีใบย่อย 3 ใบ ดอกของมันจะเป็นกระจุกที่ซอกใบ มีใบประดับลักษณะคล้ายเกล็ดปลา ประกบหุ้มไว้ 2 ใบ กลีบดอกสีขาว รูปดอกถั่ว ผลเป็นฝักแบนยาว มีสรรพคุณทางสมุนไพร ใช้รากต้มน้ำดื่มเพื่อแก้โรคตับพิการ

หมวดหมู่:สมุนไพร
หมวดหมู่:วงศ์ย่อยถั่ว
มะยม

**มะยม** () ภาคอีสานเรียกว่า หมากยม ภาคใต้เรียกว่า ยม เป็นไม้ยืนต้น ขนาดเล็กถึงขนาดกลาง สูงประมาณ 3 – 10 เมตร  ลำต้นตั้งตรง  เปลือกต้นขรุขระสีเทาปนน้ำตาล แตกกิ่งที่ปลายยอด กิ่งก้านจะเปราะและแตกง่าย ใบประกอบ มีใบย่อยออกเรียงแบบสลับกันเป็น 2 แถว แต่ละก้านมีใบย่อย 20 – 30 คู่  ใบรูปขอบขนานกลมหรือค่อนข้างเป็นสี่เหลี่ยมขนมเปียกปูนปลายใบแหลม ฐานใบกลมหรือมน ขอบใบเรียบ ดอก ออกเป็นช่อตามกิ่ง ดอกย่อยสีเหลืองอมน้ำตาลเรื่อๆ ติดผลเป็นพวง ผลมีสามพูชัดเจน ผลอ่อนสีเขียว เมื่อแก่เปลี่ยนเป็นสีเหลืองหรือขาวแกมเหลือง เนื้อฉ่ำน้ำ เมล็ดรูปร่างกลม แข็ง สีน้ำตาลอ่อน 1 เมล็ด มีทั้งพันธุ์เปรี้ยวและพันธุ์หวาน ซึ่งมีรสหวานอมฝาด ผลจะอ่อนนุ่มเมื่อสุก จึงเก็บเกี่ยวก่อนผลจะหล่นจากต้น ถิ่นกำเนิดอยู่ที่เอเชียใต้และอเมริกันเขตร้อน
## จุดกำเนิดและการแพร่กระจาย

พืชชนิดนี้พบได้ทั่วเอเชีย และพบปลูกตามบ้านในแคริบเบียน อเมริกากลาง และอเมริกาใต้กระจายพันธุ์ข้ามมหาสมุทรอินเดียไปจนถึงมอริเชียส และข้ามมหาสมุทรแปซิฟิกไปจนถึงฮาวาย แพร่กระจายไปจนถึงภูมิภาคทะเลแคริบเบียนเมื่อ พ.ศ. 2336 โดยวิลเลียมไบลก์นำมะยมจากติมอร์ไปยังจาเมกา พืชชนิดนี้พบได้ทั่วไปในกวม อินโดนีเซีย เวียดนามใต้ ลาว ตอนเหนือของคาบสมุทรมลายู และอินเดียยังคงพบพืชชนิดนี้ในฟิลิปปินส์ ไทย กัมพูชา และฮาวาย พบเห็นได้ในเปอร์โตริโก เอกวาดอร์ เอลซัลวาดอร์ เม็กซิโก โคลอมเบีย เวเนซุเอลา สุรินาเม เปรู และบราซิล
## การใช้ประโยชน์
thumb|left|ผล

มะยมใช้รับประทานเป็นผลไม้สดและแปรรูป เช่น แช่อิ่ม ดอง น้ำมะยม แยม หรือกวน ใช้ทำส้มตำ ยอดอ่อนรับประทานเป็นผักสด กินกับน้ำพริก ลาบ ส้มตำ ขนมจีน ในอินเดียและอินโดนีเซีย นำใบไปปรุงอาหาร  ผลใช้ปรุงรสอาหารในอินโดนีเซีย  ในฟิลิปปินส์ใช้ทำน้ำส้มสายชู หรือกินดิบหรือดองในเกลือและน้ำส้มสายชู ในมาเลเซียนิยมนำไปเชื่อม ในอินเดียและอินโดนีเซียนิยมนำใบมะยมไปประกอบอาหาร เนื้อไม้แข็งแรง ทนทาน แต่ต้นไม่ใหญ่มาก ในอินเดีย เปลือกไม้ใช้เป็นแหลางของแทนนิน
 
ผลมะยมมีฤทธิ์กัดเสมหะและเป็นยาระบาย ใบเป็นส่วนประกอบของยาเขียว ตำราไทยใช้ รากแก้ไข้ รักษาโรคผิวหนัง  น้ำเหลืองเสีย  ผื่นคัน ใบ ต้มน้ำอาบแก้คัน แก้ไข้ เหือด หิด อีสุกอีใส ในผลมีแทนนิน เดกซ์โทรส เลวูโลส ซูโครส วิตามินซี   ในรากมี beta-amyrin, phyllanthol, แทนนิน ซาโปนิน กรดแกลลิก น้ำเชื่อมใช้รักษาโรคกระเพาะอาหาร ในอินเดียผลใช้เป็นตัวกระตุ้นเลือดสำหรับตับ  มะยมมี 4-hydroxybenzoic acid กรดคาเฟอิก adenosine, kaempferol และกรดไฮโปแกลลิก สารสกัดจากมะยมที่สกัดด้วยเอทานอลมีประสิทธิภาพดีในการยับยั้งการเจริญของ E. coli O157:H7 และ *[[Propionibacterium acnes]]*

## รวมภาพ

ไฟล์:PhyllanthusEmblica.jpg|
ไฟล์:YosriPokokCermaiDaun.jpg|ใบมะยม
ไฟล์:Phyllanthus acidus.jpg|ต้นมะยม


## อ้างอิง

*  http://www.rspg.or.th/plants_data/herbs/herbs_02_9.htm

หมวดหมู่:ไม้ยืนต้น
หมวดหมู่:ผลไม้
หมวดหมู่:สมุนไพร
หมวดหมู่:สกุลมะขามป้อม
รายชื่อพันธุ์แมว

__NOTOC__

thumb|เปอร์เซีย
ด้านล่างนี้คือ รายชื่อพันธุ์ของแมว

## แมวขนยาวแท้และกึ่งขนยาว
thumb|แร็กดอลล์
thumb|หิมาลัย
* อเมริกันบ็อบเทล (American Bobtail)
* เอเซียนกึ่งขนยาว (Asian Semi-longhair or Tiffanie)
* บาหลี (Balinese)
* เบอร์แมน (Birman)
* บริติชขนยาว (British Longhair)
* ชานทิลลี (Chantilly or Tiffany)
* หิมาลัย (Himalayan)
* ชวา (Javanese)
* เมนคูน (Maine Coon)
* เนบีลัง (Nebelung)
* นอร์เวเจียนฟอเรสต์ (Norwegian Forest)
* โอเรียนทัลขนยาว (Oriental Longhair)
* เปอร์เซีย (Persian)
* แร็กดอลล์ (Ragdoll)
*รากามัฟฟิน (Ragamuffin)
* ไซบีเรีย (Siberian)
* เทอร์คิชแวน (Turkish Van)
* เทอร์คิชแองโกรา (Turkish Angora) 
* ยอร์กช็อกโกแลต (York Chocolate)

## แมวขนสั้นแท้
thumb|โคราช
thumb|วิเชียรมาศ
thumb|โอเรียนทัลขนสั้น
* อะบิสซิเนียน (Abyssinian)
* อเมริกันขนสั้น (American Shorthair) 
* ออสเตรเลียนมิสต์ (Australian Mist or Spotted Mist)
* บอมเบย์ (Bombay)
* บริติชขนสั้น (British Shorthair) 
* เบอร์มีส (Burmese)
* เบอร์มิลลา (Burmilla) 
* แคลิฟอร์เนียสแปงเกิลด์ (California Spangled)
* ชาร์เทรอ (Chartreux)
* คัลเลอร์พอยต์ขนสั้น (Colorpoint Shorthair)
* อียิปเทียนมัว (Egyptian Mau)
* ยูโรเปียนขนสั้น (European Shorthair)
* เอกโซติก (Exotic)
* ฮาวานาบราวน์ (Havana Brown)
* โคราช (Korat)
* อ็อกซิแคต (Ocicat)
* โอเรียนทัลขนสั้น (Oriental Shorthair)
* รัสเซียนบลู (Russian Blue)
* วิเชียรมาศ (Traditional Siamese or Applehead Siamese)
* ซีงาปูรา (Singapura)
* สโนว์ชู (Snowshoe)
* โซโกเก (Sokoke)
* โซมาลี (Somali)
* ตังเกี๋ย (Tonkinese)

## แมวที่เกิดจากการดัดแปลงพันธุกรรม
thumb|สฟิงซ์
* อเมริกันบ็อบเทล (American Bobtail)
* อเมริกันเคิร์ล (American Curl)
* อเมริกันไวร์แฮร์ (American Wirehair)
* คอร์นิชเรกซ์ (Cornish Rex)
* ซิมริก (Cymric)
* ดีวอนเรกซ์ (Devon Rex) 
* เยอรมันเรกซ์ (German Rex)
* แจแพนีสบ็อบเทล (Japanese Bobtail)
* ลาเปิร์ม (LaPerm)
* แมงซ์ (Manx)
* มึนช์คิน (Munchkin)
* โอโจสแอซูเลส (Ojos Azules)
* เพเทอร์บัลด์ (Peterbald)
* พิกซีบ็อบ (Pixie-bob)
* เซลเกิร์กเรกซ์ (Selkirk Rex)
* สกอตติชโฟลด์ (Scottish Fold)
* สฟิงซ์ (Sphynx)

## แมวที่เกิดจากการผสมข้ามพันธุ์
thumb|เบงกอล
* เบงกอล (Bengal)
* ชอซี (Chausie)
* ชีโต (Cheetoh)
* ซาวันนา (Savannah)
* เซเรนเจตี (Serengeti)
* ทอยเกอร์ (Toyger)
* อาชีร่า (Ashera Cat)

## ดูเพิ่ม
* แมวไทย

แมว
บีเอซี 1-11

**บีเอซี 1-11** () เป็นเครื่องบินไอพ่นโดยสารพิสัยบินใกล้ ได้รับการพัฒนาโดยบริษัท บริติช แอร์คราฟท์ บินเป็นครั้งแรกในวันที่ 20 สิงหาคม ค.ศ. 1963 และสร้างขึ้นมากว่า 244 ลำ

## ข้อมูลจำเพาะ
* **ผู้สร้าง** บริษัทบริติช แอร์คราฟท์ คอร์เปอร์เรชั่น (อังกฤษ)
* **ประเภท** เจ๊ตโดยสาร พิสัยบินใกล้ เจ้าหน้าที่ 2 นาย อัตราผู้โดยสาร สูงสุด 89 ที่นั่ง 
* **เครื่องยนต์** เทอร์โบแฟน รอลส์-รอยซ์ สเปย์ 2 เครื่อง 506 ให้แรงขับ 5,171 กิโลกรัม 
* **กางปีก** 26.97 เมตร
* **ยาว** 28.50 เมตร
* **สูง** 7.47 เมตร
* **พื้นที่ปีก** 93.18 ตารางเมตร
* **น้ำหนักเปล่า** 22,493 กิโลกรัม
* **น้ำหนักวิ่งขึ้นสูงสุด** 39,463 กิโลกรัม
* **อัตราเร็วเดินทางสูงสุด** 871 กิโลเมตร/ชั่วโมง
* **อัตราเร็วเดินทางประหยัด** 742 กิโลเมตร/ชั่วโมง ที่ระยะสูง 7,620 เมตร
* **พิสัยบินเมื่อมีภารกรรมบรรทุกปกติ** 2,300 กิโลเมตร
* **พิสัยบินเมื่อเติมเชื้อเพลิงเต็มที่** 3,620 กิโลเมตร

## อ้างอิง

* 

หมวดหมู่:เครื่องบิน
หมวดหมู่:อากาศยานเชิงพาณิชย์
หมวดหมู่:อากาศยานไอพ่นสองเครื่องยนต์
ฟอกเกอร์ เอฟ-28

**ฟอกเกอร์ เอฟ-28**  (Fokker F28 Fellowship)  ฟอกเกอร์ เอฟ-28 เป็นเครื่องบินโดยสารพิสัยบินใกล้ แบบแรกของประเทศฮอลแลนด์ เครื่องต้นแบบ เอฟ-28 บินเป็นครั้งแรกในวันที่ 9 พฤษภาคม ค.ศ. 1967 และเริ่มการผลิตในปี ค.ศ. 1968 มีการผลิตขึ้นมาหลายรุ่น ตั้งแต่รุ่น 1000 จนถึงรุ่น 6000

## รายละเอียด ฟอกเกอร์ เอฟ-28 รุ่น 4000
* **ผู้สร้าง**: บริษัทฟอกเกอร์ วีเอฟเอ็ม (ฮอลแลนด์)
* **ประเภท**: เจ๊ตโดยสาร พิสัยบินใกล้ เจ้าหน้าที่ 2-3 นาย อัตราผู้โดยสาร สูงสุด 85 ที่นั่ง
* **เครื่องยนต์**: เทอร์โบแฟน รอลส์-รอยซ์ อาร์บี.183-2 สเปย์ หมายเลข 555-15 เอช ให้แรงขับเครื่องละ 4,468 กิโลกรัม 2 เครื่อง
* **กางปีก**: 25.61 เมตร
* **ยาว**: 29.61 เมตร
* **สูง**: 8.47 เมตร
* **พื้นที่ปีก**: 78.97 ตารางเมตร
* **น้ำหนักเปล่า**: 17,117 กิโลกรัม
* **น้ำหนักบรรทุกสูงสุด**: 9,118 กิโลกรัม
* **น้ำหนักวิ่งขึ้นสูงสุด**: 32,200 กิโลกรัม
* **อัตราเร็วเดินทางประหยัด**: 783 กิโลกรัม/ชั่วโมง
* **อัตราเร็วเดินทางไกล**: 678 กิโลเมตร/ชั่วโมง
* **เพดานบินใช้งานสูงสุด**: 10,675 เมตร
* **พิสัยบินไกลสุด**: 1,870 กิโลเมตร เมื่อบรรทุกเต็มที่
4,130 กิโลเมตร เมื่อบรรทุกเชื้อเพลิงเต็มที่

## อ้างอิง
* อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522

หมวดหมู่:เครื่องบินฟอกเกอร์
หมวดหมู่:อากาศยานเชิงพาณิชย์
หมวดหมู่:อากาศยานไอพ่นสองเครื่องยนต์
ท่าอากาศยานนานาชาติคันไซ

thumb|right|250px|ภาพถ่ายทางอากาศ
thumb|25opx|right|หอควบคุมการบิน

**ท่าอากาศยานนานาชาติคันไซ** ()  เป็นท่าอากาศยานนานาชาติที่ตั้งอยู่บนเกาะที่มนุษย์สร้างขึ้นในอ่าวโอซากะ นอกชายฝั่งเมืองเซ็นนังและเมืองอิซูมิซาโนะ จังหวัดโอซากะ ญี่ปุ่น ออกแบบโดยสถาปนิก Renzo Piano เปิดให้บริการเมื่อวันที่ 4 กันยายน 2537 โดย ในระหว่างปีงบประมาณ 2015 (พ.ศ. 2558) ท่าอากาศยานแห่งนี้มีเที่ยวบินเข้าและออก 163,506 เที่ยว ในจำนวนนี้มี 72,251 เที่ยวเป็นเที่ยวบินระหว่างประเทศ และอีก 40,328 เที่ยวเป็นเที่ยวบินภายในประเทศ มีผู้โดยสารมาใช้บริการทั้งหมด 23,214,756 คน โดยเป็นผู้โดยสารระหว่างประเทศ 16,250,323 คน และผู้โดยสารภายในประเทศ 5,289,063 คน วันที่ 5 กันยายน พ.ศ. 2561 ถึงวันที่ 6 กันยายน พ.ศ. 2561 ท่าอากาศยานประกาศปิดทำการชั่วคราวเนื่องจากมีพายุไต้ฝุ่นเจบี (พ.ศ. 2561)

## อาคารผู้โดยสาร และสายการบิน

### สายการบินขนส่งสินค้า
* คาร์โกอิตาเลีย
* เจดคาร์โกอินเตอร์เนชั่นเนล
* ไชน่าพอร์ทัลเซอร์วิส
* ดราก้อนแอร์
* นิปปอนคาร์โกแอร์ไลน์
* เฟดเอกซ์
* ยูพีเอส
* แยงซีริเวอร์เอกซ์เพรสแอร์ไลน์
* สแกนดิเนเวียนแอร์ไลน์ซิสเต็ม
* แอร์ฮ่องกง

## ดูเพิ่ม
* รายชื่อท่าอากาศยานในประเทศญี่ปุ่น

## อ้างอิง

## แหล่งข้อมูลอื่น

* Hanami Web - Kansai Airport KIX 
* ท่าอากาศยานนานาชาติคันไซ 

คันไซ
หมวดหมู่:เกาะที่มนุษย์สร้างขึ้น
หมวดหมู่:การขนส่งในจังหวัดโอซากะ
หมวดหมู่:สิ่งก่อสร้างในจังหวัดโอซากะ
ภูมิใจ ตั้งสง่า

**ภูมิใจ ตั้งสง่า** หรือ **วีเจภูมิ** เกิดเมื่อวันที่ 1 มีนาคม พ.ศ. 2522 เป็นวีเจทางช่องเอ็มทีวีไทยแลนด์ และเป็นดีเจอยู่ที่คลื่น เอฟ เอ็ม 95.5 เวอร์จิ้นฮิตซ์ ยังเป็นพิธีกรรายการ *ส่องสดสองแสบ*, *รายการชูรักชูรส* และ *สตาร์ออนไฟร์*

## ประวัติ
ภูมิใจเกิดที่จังหวัดเชียงใหม่ เขาไปเรียนต่างประเทศตั้งแต่อายุ 7 ขวบ เริ่มแรกที่ประเทศออสเตรีย ระยะเวลา 3 ปีทำให้เขาเรียนรู้และพูดภาษาเยอรมันได้ หลังจากย้ายไปเรียนที่ประเทศอังกฤษ สำเร็จการศึกษาจากมหาวิทยาลัยลีดส์ สาขาวิทยาศาสตร์สิ่งแวดล้อม (Environmental Science) เกียรตินิยมอันดับหนึ่ง  พอกลับประเทศไทย ฝึกงานที่บริษัทวอลโว่ แต่ตกงาน จึงได้เข้าประกวดกับเอ็มทีวีไทยแลนด์ จนได้ทำงานเป็นวีเจ จนได้มาเป็นดีเจทางเวอร์จิ้นฮิตซ์ และเป็นพิธีกรหลายรายการ จนมีธุรกิจอาหารสุขภาพ นอกจากนั้นยังเป็นยูทูบเบอร์ ทำรายการเผยแพร่ทางช่อง DJ Poom ในยูทูบ โดยในปี 2562 ถูกดำเนินคดีจากพฤติกรรมที่มีเจตนาเข้ามาล่าสัตว์ในเขตอุทยานแห่งชาติหมู่เกาะชุมพร

## ผลงาน
### ภาพยนตร์
* ชุมทางรถไฟผี

### ละครโทรทัศน์
* ระเบิดเถิดเทิง (รับเชิญในตอน *คู่ซี้ ดีเจซ่า*)
* ระเบิดเถิดเทิง รุ่น 3 (รับเชิญในตอน *อู้ฮู...เนื้อคู่*)
* สุภาพบุรุษสะลึมสะลือ (2554) ช่อง 3 รับบทเป็น **ทอม**
* แม่สื่อปากร้าย ผู้ชายรสจัด (2561) ช่อง 7 รับบทเป็น สุรินทร์

### พิธีกร
* เวทีทอง (กุมภาพันธ์ พ.ศ. 2547 - 13 มกราคม พ.ศ. 2550)
* กล้าดี (ช่อง 5 2547)
* ส่องสดสองแสบ
* สตาร์ออนไฟว์ (ช่อง 3 2551)
* ซูเปอร์สตาร์ ที่สุดแห่งดาว (ฤดูกาล 1 - 2)
* ชูรักชูรส ร่วมกับ ณัฐกานต์ ประสพสายพรกุล (ช่อง 3 2551 - ปัจจุบัน)
* ดี แอมบาสเดอร์ (ช่อง 3 2554)
* เกมบันลือโลก (ช่อง 5 2555)
* Thailand's Most Famous ขวัญใจไทยแลนด์ (ช่อง 3 พ.ศ. 2555)
* WHAT'S THE FAT?! (youtube.com/vrzochannel 2557 -ปลายปี 2557)
* 8 Max มวยไทย (ปัจจุบันย้ายไปอยู่ช่อง Now TV)
* รายการ **บันทึกท่องเที่ยว** ที่เกาะสีชัง จังหวัดชลบุรี วันอาทิตย์ที่ 8 กันยายน 2561 เวลา 21.00 - 21.25 น. ทางช่อง 5 (พิธีกรภาคสนามชั่วคราว) 
* รายการ **บันทึกท่องเที่ยว** ที่จังหวัดกระบี่ วันอาทิตย์ที่ 22 กันยายน 2561 เวลา 21.00 - 21.25 น. ทางช่อง 5 (พิธีกรภาคสนามชั่วคราว) 

## อ้างอิง

## แหล่งข้อมูลอื่น
* 
* 

หมวดหมู่:วีเจ
หมวดหมู่:นักจัดรายการวิทยุ
หมวดหมู่:เอ็มทีวี
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:ศิษย์เก่าจากมหาวิทยาลัยลีดส์
ท่าอากาศยานลากวาร์เดีย

**ท่าอากาศยานลากวาร์เดีย** ()  เรียกกันทั่วไปว่า **ลากวาร์เดีย** หรือ **LGA** เป็นท่าอากาศยานพลเรือนในอีสต์เอล์มเฮิสต์ ควีนส์ นครนิวยอร์ก สหรัฐอเมริกา ตั้งอยู่บนชายฝั่งตะวันตกเฉียงเหนือของเกาะลอง ติดกับอ่าวฟลัชชิง ครอบคลุมพื้นที่   ก่อตั้งขึ้นใน ค.ศ. 1929 และเริ่มดำเนินการในฐานะสนามบินสาธารณะใน ค.ศ. 1939 ตั้งชื่อตามฟีโอเรลโล เอช. ลากวาร์เดีย อดีตนายกเทศมนตรีนครนิวยอร์ก

ท่าอากาศยานแห่งนี้รองรับบริการสายการบินที่เดินทางไปยังจุดหมายปลายทางในประเทศเป็นหลัก แต่ก็มีจุดหมายปลายทางระหว่างประเทศที่จำกัดด้วยเช่นกัน  ท่าอากาศยานแห่งนี้เป็นสนามบินที่พลุกพล่านเป็นอันดับสามในเขตมหานครนิวยอร์กรองจากท่าอากาศยานเคนเนดีและนวร์ก และเป็นอันดับที่ 19 ในสหรัฐในแง่ปริมาณผู้โดยสาร ท่าอากาศยานตั้งอยู่ทางเหนือของแกรนด์เซ็นทรัลพาร์กเวย์โดยตรง ซึ่งเป็นทางหลวงหลักในการเข้าถึงท่าอากาศยาน แม้ท่าอากาศยานนี้จะเป็นท่าหลักสำหรับทั้งอเมริกันแอร์ไลน์และเดลตาแอร์ไลน์ แต่บริการเชิงพาณิชย์นั้นอยู่ภายใต้กฎระเบียบเฉพาะที่เข้มงวดซึ่งรวมถึงการกำหนดเคอร์ฟิว ระบบเวลาการบิน และ "กฎปริมณฑล" ที่ห้ามเที่ยวบินตรงส่วนใหญ่ที่เดินทางไปหรือกลับจากจุดหมายปลายทางที่เกินกว่า 

ตลอดทศวรรษ 2000 และ 2010 ท่าอากาศยานลากวาร์เดียถูกวิพากษ์วิจารณ์เรื่องสิ่งอำนวยความสะดวกที่ล้าสมัย การปฏิบัติการทางการบินที่ไม่มีประสิทธิภาพ และตัวชี้วัดบริการลูกค้าที่ไม่ดี เพื่อตอบสนองต่อเรื่องนี้ การท่าเรือนิวยอร์กและนิวเจอร์ซีย์ (PANYNJ) จึงประกาศโครงการก่อสร้างโครงสร้างพื้นฐานใหม่สำหรับผู้โดยสารของท่าอากาศยานมูลค่าหลายพันล้านดอลลาร์ใน ค.ศ. 2015 ซึ่งได้ดำเนินการแล้วเสร็จในเดือนมกราคม ค.ศ. 2025

## อาคารผู้โดยสาร และสายการบิน
### อาคารผู้โดยสารกลาง
อาคารผู้โดยสารกลางให้บริการเที่ยวภายในประเทศส่วนใหญ่ของลากวาเดีย
#### อาคารเทียบเครื่องบิน เอ
* คอนติเนนตัล แอร์ไลน์
** คอนติเนนตัลเอกซ์เพรส
* เจ็ตบลูแอร์เวย์
* แอร์แคนาดา
** แอร์แคนาดาแจ็ซ

#### อาคารเทียบเครื่องบิน บี
* เจ็ตบลูแอร์เวย์
* ฟรอนเทียร์แอร์ไลน์
* มิดเวสต์แอร์ไลน์
* สปิริตแอร์ไลน์
* เอทีเอแอร์ไลน์
* แอร์ทรานแอร์เวย์

#### อาคารเทียบเครื่องบิน ซี
* ยูไนเต็ดแอร์ไลน์
** ยูไนเต็ดเอ็กซเพรส ให้บริการโดย เมซาแอร์ไลน์
* อเมริกันแอร์ไลน์
** อเมริกันอีเกิล

#### อาคารเทียบเครื่องบิน ดี
* อเมริกันแอร์ไลน์
** อเมริกันอีเกิล

### อาคารผู้โดยสารเดลต้า
เริ่มให้บริการเมื่อวันที่ 18 มิถุนายน พ.ศ. 2526 สามารถรองรับเครื่องบินโบอิง 767 และโบอิง 757
* เดลต้า แอร์ไลน์
** เดลต้าคอนเนคชั่น ให้บริการโดย คอมแอร์
** เดลต้าคอนเนคชั่น ให้บริการโดย ชัตเทิลอเมริกา
** เดลต้าคอนเนคชั่น ให้บริการโดย แอตแลนติกเซาท์อีสแอร์ไลน์
* นอร์ทเวสต์แอร์ไลน์
* นอร์ทเวต์แอร์ลิงก์ ให้บริการโดย พินนาเคิลแอร์ไลน์

### อาคารผู้โดยสารมารีนแอร์
อาคารหลังนี้เป็นอาคารผู้โดยสารที่มีอยู่เดิม และเคยใช้บริการโดยแพนแอม
* เดลต้า แอร์ไลน์
** เดลต้าคอนเนคชั่น ให้บริการโดย ชัตเทิลอเมริกา
** เดลต้าชัตเทิล ให้บริการโดย เดลต้า แอร์ไลน์

### อาคารผู้โดยสารยูเอสแอร์เวย์
* ยูเอสแอร์เวย์
** ยูเอสแอร์เวย์ชัตเทิล ให้บริการโดย ยูเอสแอร์เวย์
** ยูเอสแอร์เวย์เอกซ์เพรส ให้บริการโดย คอลแกนแอร์
** ยูเอสแอร์เวย์เอกซ์เพรส ให้บริการโดย โชโตโกแอร์ไลน์
** ยูเอสแอร์เวย์เอกซ์เพรส ให้บริการโดย พีเอสเอแอร์ไลน์
** ยูเอสแอร์เวย์เอกซ์เพรส ให้บริการโดย เพียดมอนต์แอร์ไลน์
** ยูเอสแอร์เวย์เอกซ์เพรส ให้บริการโดย แอร์วิสคอนซิน

## อ้างอิง

## แหล่งข้อมูลอื่น
* ท่าอากาศยานลากวาเดีย  

ลากวาร์เดีย
หมวดหมู่:สิ่งก่อสร้างในนครนิวยอร์ก
ความคล้ายตนเอง

[thumb|right|250px|[เส้นโค้งคอช (Koch curve) มีคุณสมบัติคล้ายตนเองเมื่อขยายให้ใหญ่ขึ้นเรื่อย ๆ]]
**ความคล้ายตนเอง** () ในทางคณิตศาสตร์ หมายถึงสิ่งใด ๆ ที่ตัวมันมีลักษณะเหมือนกันหรือคล้ายกับส่วนย่อย ๆ ของตัวมันเอง ของหลาย ๆ สิ่งบนโลกนี้ก็มีคุณสมบัติความคลายตนเอง เช่น ชายฝั่ง ซึ่งมีลักษณะเว้าเข้าและออก เมื่อขยายให้ใหญ่ขึ้นก็ยังปรากฏเส้นโค้งเว้าลักษณะเดียวกัน ความคล้ายตนเองเป็นคุณสมบัติพื้นฐานของแฟร็กทัล

## อ้างอิง

หมวดหมู่:แฟร็กทัล
เอแอลพีไอ อีเกิ้ล

**เอแอลพีไอ อีเกิ้ล** (ALPI Eagles) เป็นสายการบินมีฐานปฏิบัติการในประเทศอิตาลี ซึ่งทำการโดยบริษัทเอกชนในท้องถิ่นมีจุดหมายปลายทางในประเทศอิตาลี และประเทศอื่นๆในทวีปยุโรป โดยศูนย์กลางการปฏิบัติการอยู่ที่ท่าอากาศยานนานาชาติมาร์โค โปโล (VCE) ในนครเวนิส

## ข้อมูลรหัส
* IATA Code: **E8**
* ICAO Code: **ELG**
* ชื่อเรียก: Alpi Eagles 

## ประวัติ
เอแอลพีไอก่อตั้งขึ้นเมื่อปี 2522 โดยกลุ่มนักบินและพัฒนาสายการบินให้เกิดความแตกต่าง ในตลาดธุรกิจการบิน ในปี 2539 ได้เริ่มทำการบินเป็นครั้งแรกโดยรับส่งผู้โดยสารจากนครเวนิส บริษัทที่เป็นผู้ก่อตั้งและผู้ร่วมทุนคือ อินเตอร์บันคา,อิทิไฟล-เวเนโต สวิลิโป และ ติตาโน-ไอรอนตูร์

## จุดหมายปลายทาง

เอแอลพีไอ อีเกิ้ลมีจุดหมายปลายทางดังนี้ (มกราคม2550) :

* เส้นทางภายในประเทศ: อัลเกโร, บาริ, เบอร์กาโม, โบโลญญ่า, บรินดีสี, คลากีเรีย, คาตาเนีย, Lamezia Terme, มิลาน, เนเปิลส์, โอลเบีย, พาเลอร์โม, Reggio Calabria, Trieste, เวโรน่า and เวนิซ.

* เส้นทางระหว่างประเทศ: เอเธนส์, บาร์เซโลนา, บูคาเรสท์, คิชิเนฟ, คลูจ์ นาโปคา, เคียฟ, มอสโก, นีซ, ปราก, พริสทินา, ทิมิโซรา, ติรานา และ วาเลนเซีย.

## ฝูงบิน
ในเดือนมีนาคม 2550 มีการรับมอบเครื่องบินดังนี้ :
* 10 เจ็ท Fokker 100
* ในออเดอร์: 16 Embraer 195

## อ้างอิง

## แหล่งข้อมูลอื่น
* Alpi Eagles

หมวดหมู่:สายการบิน
หมวดหมู่:สายการบินสัญชาติอิตาลี
หมวดหมู่:บริษัทที่ก่อตั้งในปี พ.ศ. 2522
หมวดหมู่:สายการบินที่ก่อตั้งในปี พ.ศ. 2522
ลีไวส์

**ลีไวส์** () เป็นยี่ห้อเครื่องแต่งกายผ้ายีนส์ที่มีต้นกำเนิดในสหรัฐ สมัยยุคตื่นทอง โดย ลีวาย สเตราส์ (Levi Strauss) ชาวเยอรมันเชื้อสายยิวที่มาทำงานในสหรัฐ ปัจจุบัน บริษัท Levi Strauss & Co. เป็นผู้ผลิตยีนส์ลีวายส์

## ประวัติ
ค.ศ. 1853 ลีวาย สเตราส์ ชาวเยอรมันผู้อพยพมาตั้งถิ่นฐานที่ซานฟรานซิสโก โดยก่อตั้งธุรกิจเสื้อผ้าและผ้าห่มในแถบอเมริกาฝั่งตะวันตก โดยเขาทำหน้าที่ฝ่ายขายและมีเดวิด สเติร์น น้องเขยเป็นผู้จัดการบริษัท ปี ค.ศ. 1872 เจคอบ เดวิส ช่างเย็บผ้าในรัฐเนวาดาได้เขียนจดหมายชักชวนลีไวส์ เกี่ยวกับการใช้หมุดเพื่อเสริมความแข็งแรงให้กับกางเกง จากนั้นทั้งสองจึงได้ร่วมจดสิทธิบัตรในการใช้หมุดปักกางเกง ปี ค.ศ. 1873 เป็นจุดเริ่มต้นกางเกงยีนส์ตัวแรกของโลก โดยการร่วมมือกันของลีไว ชเตราส์ พ่อค้าขายส่งสิ่งทอและเครื่องนุ่งห่ม กับเจคอบ เดวิส ช่างตัดเย็บเสื้อผ้าให้กับเหล่ากรรมกร ณ เมืองเรโน่ รัฐเนวาดา ร่วมกันตัดเย็บกางเกงจากผ้าฝ้ายสีขาวและตรึงหมุดโลหะตามแนวของกระเป๋ากางเกงเพื่อเสริมความแข็งแรงจนได้รับความนิยม เป็นที่มาของการจดสิทธิบัตรกางเกงยีนส์เฉดสีครามเข็ม ที่ผลิตครั้งแรกในวันที่ 20 พฤษภาคม ค.ศ. 1873

ในปี ค.ศ. 1886 ทางลีไวส์ส์ได้มีสัญลักษณ์ที่เป็นเครื่องหมายการค้าครั้งแรก คือ รูปม้า 2 ตัวหันหลังให้กันแล้วดึงกางเกง (Two Horse Brand) เพื่อแสดงให้เห็นว่ากางเกงยีนส์ของลีไวส์ส์นั้นมีความทนทานคงทน

ในปี ค.ศ. 1901 เป็นครั้งแรกที่กางเกงยีนส์ลีไวส์ส์ผลิตกางเกงที่มีกระเป๋าหลังครบ 2 ข้าง ในปี ค.ศ. 1906 ได้เกิดไฟไหม้ที่โรงงาน อยู่ 3 วันเต็ม ๆ เนื่องจากแผ่นดินไหวครั้งใหญ่ที่ซานฟรานซิสโก ในปี ค.ศ.1922 เป็นครั้งแรกที่กางเกงยีนส์ลีไวส์ส์ผลิตกางเกงที่มีหูเข็มขัด ในปี ค.ศ. 1954 เป็นครั้งแรกที่กางเกงยีนส์ลีไวส์ส์ติดซิบแทนการใช้กระดุม

## อ้างอิง

## อ่านเพิ่ม
* 
* 
* 

## แหล่งข้อมูลอื่น

หมวดหมู่:แฟชั่น
หมวดหมู่:กางเกงยีนส์
หมวดหมู่:ตราสินค้าเสื้อผ้า
หมวดหมู่:กางเกงยีนส์แบ่งตามยี่ห้อ
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2562
อุทยานแห่งชาติดอยขุนตาล

thumb|ทางขึ้นอุทยานแห่งชาติดอยขุนตาล

**อุทยานแห่งชาติดอยขุนตาล** เป็นอุทยานแห่งชาติที่ตั้งอยู่ในอำเภอแม่ทา จังหวัดลำพูนและอำเภอห้างฉัตร อำเภอเมืองลำปาง จังหวัดลำปาง สภาพพื้นที่เป็นป่าอุดมสมบูรณ์ เป็นแหล่งต้นน้ำ สามารถเดินทางโดยรถไฟมาลงที่สถานีรถไฟขุนตาน ซึ่งเป็นที่ตั้งอุโมงค์ขุนตาน อุโมงค์รถไฟที่ยาวที่สุดในประเทศไทย สร้างโดยชาวเยอรมัน

## สภาพอุทยาน
ป่าดอยขุนตาลเป็นป่า 1 ใน 14 แห่ง ที่คณะรัฐมนตรีได้มีมติในการประชุม เมื่อวันที่ 7 ตุลาคม พ.ศ. 2502 ให้จัดตั้งเป็นอุทยานแห่งชาติ ซึ่งกรมป่าไม้ได้ประกาศให้ป่าในท้องที่บางส่วนของตำบลทาปลาดุก อำเภอแม่ทา จังหวัดลำพูน เป็นป่าสงวนแห่งชาติป่าดอยขุนตาล ตามกฎกระทรวง ฉบับที่ 116 (พ.ศ. 2506) ประกาศในราชกิจจานุเบกษา เล่ม 80 ตอนที่ 82 วันที่ 13 สิงหาคม 2506 เนื้อที่ 39,206.25 ไร่ และในท้องที่บางส่วนของตำบลเวียงตาล ตำบลวอแก้ว อำเภอห้างฉัตร และตำบลบ้านเอื้อม อำเภอเมือง จังหวัดลำปาง เป็นป่าสงวนแห่งชาติป่าดอยขุนตาลตาม กฎกระทรวงฉบับที่ 359 (พ.ศ. 2511) ประกาศในราชกิจจานุเบกษา เล่ม 85 ตอนที่ 109 วันที่ 22 พฤศจิกายน 2511 เนื้อที่ 120,625 ไร่

## แหล่งท่องเที่ยว
**ย.1** เป็นที่ตั้งบ้านพักรับรองของการรถไฟแห่งประเทศไทย ซึ่งพระเจ้าบรมวงศ์เธอ กรมพระกำแพงเพชรอัครโยธิน ใช้เป็นที่ประทับแรมระหว่างการก่อสร้างอุโมงค์ ระยะทางห่างจากที่ทำการอุทยาน 1,500 เมตร ปัจจุบันเปิดให้บริการแก่นักท่องเที่ยว

**ย.2** ระยะทางห่างจาก ย.1 ประมาณ 800 เมตร บริเวณนี้มีสนเขาอยู่หนาแน่น มีความร่มเย็นสวยงามตามธรรมชาติ ในอดีตเคยเป็นแค็มป์ของบริษัททำไม้ หลังจากนั้น หม่อมราชวงศ์คึกฤทธิ์ ปราโมช ได้ซื้อพื้นที่นี้เพื่อสร้างบ้านพักและปลูกสวนดอกไม้ สวนผลไม้ เป็นสถานที่พักผ่อนส่วนตัว มีสวนลิ้นจี่ สถานที่นี้พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จไปพักผ่อนอิริยาบถที่เรือนรับรองนี้ 2 ครั้ง เมื่อปี พ.ศ. 2512 และ พ.ศ. 2516 

**ย.3** ห่างจาก ย.2 ประมาณ 3,500 เมตร มีสภาพเป็นป่าดิบเขา และมีนกป่า เช่น นกสาลิกาเขียว นกพญาไฟใหญ่ นกปีกลายสกอต นกไต่ไม้หน้าผากกำมะหยี่ บริเวณนี้เป็นสถานที่ที่คณะมิชชันนารีอเมริกันคริสตจักร ได้สร้างบ้านพักและเดินทางมาพักผ่อนในเดือนเมษายนเป็นประจำทุกปี ปัจจุบันบ้านพักอยู่ในการดูแลของมหาวิทยาลัยพายัพ จังหวัดเชียงใหม่ และเปิดบริการให้แก่นักท่องเที่ยวทั่วไป

**ย.4** อยู่ห่างจาก ย.3 มาประมาณ 1,000 เมตร เป็นยอดเขาที่สูงที่สุดของทิวเขาขุนตาน ในสมัยสงครามโลกครั้งที่สอง เป็นสถานที่ส่องกล้องทางไกล ซึ่งเรียกว่า **ม่อนส่องกล้อง** สามารถมองเห็นทัศนียภาพตัวเมืองลำปางได้อย่างชัดเจน

## อ้างอิง

## แหล่งข้อมูลอื่น
* อุทยานแห่งชาติดอยขุนตาล  - กรมอุทยานแห่งชาติ สัตว์ป่า และพันธุ์พืช

## ดูเพิ่ม
* ทิวเขาขุนตาน
* สถานีรถไฟขุนตาน
* อุโมงค์ขุนตาน

ดอยขุนตาล
ดอยขุนตาล
ดอยขุนตาล
ขุนตาล
หมวดหมู่:อำเภอแม่ทา
หมวดหมู่:อำเภอห้างฉัตร
หมวดหมู่:อำเภอเมืองลำปาง
กุมารี

thumb|สชานี ศากยะ อดีตกุมารีของเมืองภัคตปุระ
**กุมารี** (เนปาล: कुमारी; ) คือเทพธิดาผู้มีชีวิตจริงของชาวเนปาล ที่เชื่อว่าเป็นปางหนึ่งของเทวีทาเลจู ซึ่งเป็นปางหนึ่งของเทวีทุรคา ศักติ (ชายา) ของพระศิวะ ซึ่งเป็นหนึ่งในตรีมูรติ (เทพผู้ยิ่งใหญ่ 3 องค์) ที่ดุร้ายเหมือนเทวีกาลี มาจุติเกิด  มาจากการสรรหาจากเด็กหญิงจากวรรณะล่าง และเป็นที่เคารพของผู้นับถือศาสนาฮินดู จนกระทั่งเทวีทุรคามาออกจากร่าง ซึ่งจะนับเมื่อเด็กหญิงผู้นั้นมีประจำเดือน หรือได้รับบาดแผลจนมีเลือดออกจากร่างกายเป็นจำนวนมาก

โดยความเชื่อเรื่องกุมารี เป็นการผสมผสมานกันระหว่างความเชื่อในศาสนาฮินดูและพุทธศาสนาแบบธิเบตหรือวัชรยานในท้องถิ่น มีความเชื่อกระจายทั่วไปในอนุทวีปอินเดีย เช่น อัสสัม, ทมิฬนาฑู, เบงกอล, แคชเมียร์ แต่ที่ได้รับความนิยมและเชื่อถือมากที่สุด คือ เนปาล

## ประวัติ
ตามประวัติมีหลักฐานว่า ในประเทศอินเดีย ประเพณีเกี่ยวกับ กุมารีมีมานานมากกว่า 2,600 ปี และเผยแพร่เข้าสู่ประเทศเนปาลในราวคริสต์ศตวรรษที่ 6 โดยหริ สิงห์ เทวะ ที่หลบหนีมาจากทางอินเดียตอนเหนือ ได้นำความเชื่อนี้ติดตัวมาด้วย แต่มีหลักฐานที่บันทึกเป็นลายลักษณ์อักษรถึงพิธีการคัดเลือกกุมารี การแต่งตัวของกุมารี และความศรัทธาที่ประชาชนมีต่อกุมารี ไว้เมื่อประมาณคริสต์ศตวรรษที่ 13

ในเนปาล มีตำนานปรัมปราเกี่ยวกับ กุมารีมากมาย แต่ที่เลื่องลือและน่าเชื่อถือที่สุด คือ ตำนานของกษัตริย์เนปาล องค์สุดท้ายแห่งราชวงศ์มัลละ ขณะที่พระองค์กำลังเล่นทอยลูกเต๋า (บางแห่งก็ว่าสะบ้า) กับเทวีทาเลจู เทพผู้ปกป้องรักษาราชวงศ์ของพระองค์ วาบหนึ่งในความนึกคิด พระองค์ทรงหลงใหลในความงดงามของเทวีทาเลจู มาก และทรงคิดว่านางงามกว่ามเหสีของพระองค์เสียอีก ขณะเดียวกัน เทวีทาเลจู ก็อ่านความคิดนั้นออก จึงยุติการเล่นทอยลูกเต๋าทันที นางตำหนิพระองค์ และประกาศว่า ต่อไปนี้ถ้าพระองค์จะพูดคุยกับนางอีก ก็จะไม่อยู่ในร่างของเทวีทาเลจู ให้ทรงเห็น แต่นางจะเป็นเด็กหญิงจากวรรณะล่าง และพระองค์จะต้องออกจากพระราชวังไปสักการะนาง ซึ่งอยู่ในร่างของเด็กหญิงจากวรรณะล่างเท่านั้น

## การสรรหากุมารี
การสรรหากุมารี การตรวจดูว่าเด็กหญิงคนนั้นมีลักษณะของเทพ หรือไม่ จะต้องเป็นผู้ที่มีรูปร่างเหมือนต้นกล้วย ขาเหมือนขากวาง หน้าอกเหมือนสิงห์ ลำคอเหมือนหอยสังข์ น้ำเสียงสดใสและอ่อนนุ่ม เมื่อคัดเลือกได้แล้ว เด็กหญิงคนนั้นจะต้องจากครอบครัวของเธอมาอาศัยอยู่กับครอบครัวของผู้ดูแลภายในวังใหญ่ ที่เรียกว่า การ์

กุมารีจะพ้นไปเมื่อเด็กหญิงมีประจำเดือนเป็นครั้งแรก และจะมีการสรรหากุมารีองค์ใหม่ และมีความเชื่อกันว่า ชายผู้ที่เป็นสามีของผู้ที่เคยเป็นกุมารีจะพบกับความหายนะ หรือมีอันเป็นไป ซึ่งเป็นความเชื่อที่ผิด

## วังของกุมารี
เป็นสิ่งก่อสร้างที่ทำด้วยอิฐ เป็นอาคารสูง 3 ชั้น มีหน้าต่างไม้เจาะรอบ ๆ สร้างขึ้นตามรูปแบบของวัด ไม้ที่แกะสลักโดยรอบนั้นจะเป็นเรื่องราวของเทพปกรฌัมฮินดู ที่มีอายุกว่า 250 ปี (วังที่เมืองกาฐมาณฑุ) ตามปกติ กุมารีจะต้องเดินบนผ้าชนิดพิเศษ ที่ปูเป็นทางในวัง เนื่องจากมีข้อห้ามไม่ให้เท้าของเธอสัมผัสพื้นดิน นอกจากนี้ กุมารียังถูกห้ามไม่ให้ออกไปเล่นข้างนอก ในช่วงเวลาพระอาทิตย์ขึ้น ยกเว้นเวลาที่ต้องปรากฏตัวต่อหน้าสาธารณชน ในงานเทศกาลสำคัญต่าง ๆ เท่านั้น ซึ่งมีประมาณ 13 ครั้งต่อปี

ชีวิตของกุมารีมีข้อจำกัดข้อห้ามมากมาย แต่เด็กสาวชาวเนปาลส่วนใหญ่ที่เป็นชาวศากยะ ก็ต้องการที่จะเป็นกุมารีเพราะมีเกียรติสูง และครอบครัวของเธอก็จะได้รับการดูแลจากรัฐบาลเป็นอย่างดี

กุมารีของชาวเนปาล จะมีทั้งในเมืองหลวง คือ กาฐมาณฑุ และเมืองสำคัญอื่น ๆ เช่นที่ ปาฏัน หรือภักตปุระ

## อ้างอิง

## แหล่งข้อมูลอื่น
* allegro.exteen.com 


หมวดหมู่:ศาสนาในประเทศเนปาล
ซานย่า

thumb|ซานย่า

**ซานย่า** ()  เป็นเมืองทางตอนใต้สุดของมณฑลไหหลำ เป็นเมืองท่องเที่ยวเนื่องจากอยู่ติดทะเล เป็นหนึ่งในนครระดับจังหวัดทั้งสี่แห่งในมณฑลไหหลำ

## ภูมิประเทศ
มีภูเขาหนานชานเป็นภูเขาใต้สุดของจีน

## สถานที่ท่องเที่ยวที่สำคัญ
### วัดหนานชาน
[thumb|200px|[เจ้าแม่กวนอิม ที่วัดหนานชาน]]
เมื่อ พ.ศ. 2536 ภิกษุซื่อ หย่ง โซ่ว 释永寿 ได้ทำหนังสือเสนอต่อเลขาธิการพรรคคอมมิวนิสต์จีนประจำมณฑลไหหลำเสนอสร้างวัดริมชายหาดของเมืองซานย่า  ท่านเลขาฯ จึงเกิดความคิดที่จะสร้างวัดสักแห่งหนึ่งให้เป็นสัญลักษณ์ทางศาสนาเพื่อสื่อถึงวัฒนธรรมของเกาะไหหลำ  

การสำรวจเพื่อจัดหาสถานที่จึงได้ริเริ่มขึ้น  จนนำไปสู่การสร้างวัดหนานชาน (南山寺)  ที่ใหญ่โตที่สุดของจีน ตั้งแต่เปลี่ยนแปลงการปกครองเป็นระบอบคอมมิวนิสต์ 

จนกระทั่งได้มีการพัฒนาให้เป็นอภิมหาโครงการเรียกว่า "เขตท่องเที่ยวทางวัฒนธรรมแห่งเขาหนานชาน"  มีสิ่งก่อสร้างที่โดดเด่นที่สุดคือ เจ้าแม่กวนอิม ที่สูงที่สุดในโลก ด้วยความสูง 108 เมตร

## อ้างอิง

## แหล่งข้อมูลอื่น
* 

หมวดหมู่:นครในมณฑลไหหลำ
สเต็ปยู / อีสดีสเลิฟ?

**สเต็ป ยู/อีส ดีส เลิฟ?** () เป็นซิงเกิลที่ 35 ของอายูมิ ฮามาซากิ  และเป็นซิงเกิลแรกของอายูมิ ฮามาซากิที่มีขายในประเทศไทย  เป็นซิงเกิลของนักร้องหญิงที่มียอดขายมากที่สุดจนถึงเดือนกันยายน 2005 เมื่อ มิกะ นากาชิม่าออกซิงเกิล "Glamorous Sky" โดยซิงเกิลนี้ได้บรรจุพีวีไว้ 3 พีวีด้วยกันคือ "สเต็ป ยู", "อีส ดีส เลิฟ?" และ "มาย เนม อีส วูเมน" จากอัลบั้มมายสตอรี่ โดยซิงเกิลมียอดขายรวม 345,000 แผ่น

## รายชื่อเพลง
1.STEP you -Original Mix- Mixed by Koji Morimoto

2.is this LOVE? -Original Mix- Mixed by Koji Morimoto

3.Step you -Instrumental-

4.is this LOVE? -Instrumental-

## มิวสิกวีดีโอ
1.Step you (Video clip) 

2.is this LOVE? (Video clip) 

3.my name's Women (Video clip)

## การแสดงสด
* 13 เมษายน พ.ศ. 2548 – Minna no Terebi – "Step you"
* 16 เมษายน พ.ศ. 2548 – CDTV – "Step you"
* 22 เมษายน พ.ศ. 2548 – Music Fighter – "Step you"
* 29 เมษายน พ.ศ. 2548 – Music Station – "Step you"
* 6 พฤษภาคม พ.ศ. 2548 – Music Station – "Step you" and "is this Love?"
* 31 ธันวาคม พ.ศ. 2548 – CDTV Special 2005-2006 – "Step you" และ "Bold & Delicious"

## ชาร์ต
;ออริกอนชาร์ต (ในญี่ปุ่น)

## แหล่งข้อมูลอื่น
* ข้อมูลของเอเว็กซ์ แทร็กซ์  
* CD+DVD ข้อมูลของเอเว็กซ์ แทร็กซ์  
* ข้อมูลของออริกอน 

หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
อุทยานแห่งชาติเขาชะเมา-เขาวง

thumb|น้ำตกเขาชะเมา (คลองน้ำใส)

**อุทยานแห่งชาติเขาชะเมา-เขาวง** เป็นอุทยานแห่งชาติที่ตั้งอยู่ใน จังหวัดระยอง และจังหวัดจันทบุรี มีเนื้อที่ประมาณ 52,300 ไร่ หรือ 83.68 ตารางกิโลเมตร

## ประวัติ
ที่ประชุมคณะกรรมการอุทยานแห่งชาติ เมื่อวันที่ 4 เมษายน 2518 มีมติให้กำหนดบริเวณเขาชะเมา-เขาวงเป็นอุทยานแห่งชาติ เนื่องจากมีสภาพเป็นป่าที่สมบูรณ์ เป็นแหล่งกำเนิดต้นน้ำลำธารของจังหวัดระยอง และมีสัตว์ป่าชุกชุม โดยได้มีพระราชกฤษฎีกากำหนดบริเวณที่ดินป่าเขาชะเมาในท้องที่ตำบลทุ่งควายกิน อำเภอแกลง จังหวัดระยอง และตำบลแก่งหางแมว อำเภอท่าใหม่ จังหวัดจันทบุรี และป่าเขาวงในท้องที่ตำบลกองดิน อำเภอแกลง จังหวัดระยอง และตำบลนายายอาม อำเภอท่าใหม่ จังหวัดจันทบุรี ให้เป็นอุทยานแห่งชาติ โดยประกาศในราชกิจจานุเบกษา เล่ม 92 ตอนที่ 267 ลงวันที่ 31 ธันวาคม 2518 เป็นอุทยานแห่งชาติลำดับที่ 13 ของประเทศไทย

## ลักษณะภูมิประเทศ
บริเวณเขาชะเมาส่วนใหญ่ประกอบด้วยเทือกเขาสูงชัน เป็นสันเขา (Ridgetops) มีความลาดเทปานกลาง และพื้นที่ไหล่เขาค่อนข้างชัน มียอดเขาสูงสุด คือ ยอดเขาแผนที่ สูงจากระดับน้ำทะเลปานกลาง 1,024 เมตร และจุดต่ำสุดสูงจากระดับน้ำทะเลปานกลาง 51 เมตร ส่วนลักษณะภูมิประเทศบริเวณเขาวงเป็นแบบ Karst Topography เป็นลักษณะเขาลูกโดดหรือมียอดเขาหลายยอด เกิดจากการละลายตัวของหินปูน มีลักษณะแอ่งหินปูน หลุมยุบ และถ้ำ มียอดเขาสูงสุด อยู่สูงจากระดับน้ำทะเล 162 เมตร และจุดต่ำสุด สูงจากระดับน้ำทะเล 96 เมตร

## ลักษณะภูมิอากาศ
บริเวณอุทยานแห่งชาติเขาชะเมา-เขาวง ตั้งอยู่ภายใต้อิทธิพลของลมมรสุมตะวันออกเฉียงเหนือ และลมมรสุมตะวันตกเฉียงใต้ 
*ฤดูฝน เริ่มตั้งแต่เดือนพฤษภาคม - ตุลาคม จะมีฝนตกชุก ความชื้นสูง ปริมาณน้ำฝนเฉลี่ยปีละ 2,900 มิลลิเมตร 
*ฤดูหนาว เริ่มตั้งแต่เดือนพฤศจิกายน - กุมภาพันธ์ อากาศเย็นสบาย ท้องฟ้าโปร่ง 
*ฤดูร้อน เริ่มตั้งแต่เดือนมีนาคม - เมษายน อุณหภูมิโดยเฉลี่ยตลอดปี 26-27 องศาเซลเซียส

## ทรัพยากรสัตว์ป่า
จากการศึกษาและสำรวจข้อมูลด้านสัตว์ป่าในพื้นที่พบว่ามีจำนวนของสัตว์ป่าไม่น้อยกว่า 137 ชนิด จาก 113 สกุล ใน 70 วงศ์ แบ่งเป็น 4 กลุ่ม ดังนี้
* สัตว์สะเทินน้ำสะเทินบก มีไม่น้อยกว่า 10 ชนิด จาก 5 สกุล ใน 4 วงศ์
* สัตว์เลื้อยคลาน มีไม่น้อยกว่า 24 ชนิด จาก 20 สกุล ใน 12 วงศ์
* สัตว์ปีก จำพวกนก มีไม่น้อยกว่า 68 ชนิด จาก 58 สกุล ใน 32 วงศ์
* สัตว์เลี้ยงลูกด้วยน้ำนม มีมากกว่า 35 ชนิด โดยมีสัตว์ใกล้สูญพันธุ์รวมอยู่ 3 ชนิด ได้แก่ ช้าง วัวแดง และ เสือโคร่ง

## แหล่งท่องเที่ยว
### ด้านธรรมชาติ
* ชั้นของน้ำตกเขาชะเมา

ชั้นที่ 1 วังหนึ่ง

ชั้นที่ 2 วังมัจฉา

ชั้นที่ 3 วังมรกต

ชั้นที่ 4 วังไทรงาม

ชั้นที่ 5 ผากล้วยไม้

ชั้นที่ 6 ช่องแคบ

ชั้นที่ 7 หกสาย

## อ้างอิง

## แหล่งข้อมูลอื่น

* อุทยานแห่งชาติเขาชะเมา-เขาวง - กรมอุทยานแห่งชาติ สัตว์ป่า และพันธุ์พืช

หมวดหมู่:อุทยานแห่งชาติในจังหวัดระยอง
หมวดหมู่:อุทยานแห่งชาติในจังหวัดจันทบุรี
หมวดหมู่:อำเภอแก่งหางแมว
หมวดหมู่:อำเภอแกลง
หมวดหมู่:อำเภอเขาชะเมา
ล็อกฮีดเจ็ตสตาร์

ล็อกฮีด เจ๊ตสตาร์|thumb|250px|right
**ล็อกฮีด เจ๊ตสตาร์**  (Lockheed JetStar)  เจ๊ตสตาร์ เป็นเครื่องบินเจ๊ตธุรกิจแบบแรก เครื่องต้นแบบบินเป็นครั้งแรกในวันที่ 4 กันยายน ค.ศ. 1960 และเริ่มการผลิตในปี ค.ศ. 1963 ในปี ค.ศ. 1977 เครื่องเจ๊ตสตาร์ได้รับการพัฒนาใหม่เป็นเจ๊ตสตาร์ II โดยใช้เครื่องยนต์เทอร์โบแฟน 

## รายละเอียด ล็อกฮีด เจ๊ตสตาร์ รุ่น 1
* **ผู้สร้าง** บริษัทล็อกฮีด-จอร์เจีย (สหรัฐอเมริกา)
* **ประเภท** เจ๊ตธุรกิจ-ขนส่ง เจ้าหน้าที่ 2-3 นาย อัตราผู้โดยสารสูงสุด 10-13 ที่นั่ง
* **เครื่องยนต์** เทอร์โบเจ๊ต แพรท์ แอนด์ วิทนีย์ เจที 12 เอ-8 ให้แรงขับเครื่องละ 1,497 กิโลกรัม 4 เครื่อง
* **กางปีก** 16.60 เมตร
* **ยาว** 18.42 เมตร
* **สูง** 6.23 เมตร
* **พื้นที่ปีก** 50.40 ตารางเมตร
* **น้ำหนักเปล่า** 10,012 กิโลกรัม
* **น้ำหนักบรรทุกสูงสุด** 1,327 กิโลกรัม
* **น้ำหนักวิ่งขึ้นสูงสุด** 19,051 กิโลกรัม
* **อัตราเร็วเดินทางขั้นสูง** 917 กิโลเมตร/ชั่วโมง
* **อัตราเร็วเดินทางประหยัด** 816 กิโลเมตร/ชั่วโมง
* **อัตราไต่ขั้นต้น** 26.4 เมตร/วินาที
* **เพดานบินใช้งาน** 11,400 เมตร
* **พิสัยบิน** 3,410 กิโลเมตร
* **พิสัยบินไกลสุดเมื่อเติมเชื้อเพลิงเต็มที่** 3,595 กิโลเมตร

## อ้างอิง
* อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522

หมวดหมู่:อากาศยานเชิงพาณิชย์
หมวดหมู่:บริษัทล็อกฮีด
จ
อุทยานแห่งชาติลานสาง

**อุทยานแห่งชาติลานสาง** เป็นอุทยานแห่งชาติตั้งอยู่ในท้องที่บ้านลานสาง ตำบลแม่ท้อ อำเภอเมืองตาก จังหวัดตาก

## อ้างอิง

## แหล่งข้อมูลอื่น
* อุทยานแห่งชาติลานสาง  - กรมอุทยานแห่งชาติ สัตว์ป่า และพันธุ์พืช

ลานสาง
ลานสาง
หมวดหมู่:อำเภอเมืองตาก
เจ้าจอมมารดาสำลี (แก้ความกำกวม)

**เจ้าจอมมารดาสำลี** อาจหมายถึง
* เจ้าจอมมารดาสำลี ในสมเด็จพระบวรราชเจ้ามหาเสนานุรักษ์
* เจ้าคุณจอมมารดาสำลี ในรัชกาลที่ 4
วัชระ มหาวงศ์

**วัชระ มหาวงศ์** (, เกิด 28 พฤศจิกายน พ.ศ. 2526) เป็นนักฟุตบอลอาชีพ ประเทศไทย ปัจจุบันเล่นให้

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดนครพนม
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลยาสูบ
หมวดหมู่:ผู้เล่นสโมสรฟุตบอลจันทบุรี
หมวดหมู่:ผู้เล่นสโมสรฟุตบอลสงขลา ยูไนเต็ด
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นสโมสรฟุตบอลไทยฮอนด้า
หมวดหมู่:ผู้เล่นสโมสรฟุตบอลวีอาร์เอ็น เมืองนนท์
โรแนน คีทิง

**โรแนน แพทริก จอห์น คีทิง** () เกิดเมื่อวันที่ 3 มีนาคม ค.ศ. 1977 เป็นนักร้องชาวไอริช สมาชิกวงบอยโซน

## ประวัติ
โรแนน คีทิง เกิดในเมืองดับลิน ประเทศไอร์แลนด์ เขาเรียนระดับชั้นประถมจาก Bayside Primary School และมัธยมจากโรงเรียน St. Fintan's High School โรแนนเข้าสู่วงบอยโซนเมื่ออายุ 16 โดยผู้ชักนำคือ Louis Walsh ในเดือนพฤศจิกายน ปี 1994 โรแนนมี Love Me For A Reason เป็นงานเพลงฮิตครั้งแรกกับวงบอยโซน ช่วง 5 ปีในการเป็นส่วนหนึ่งของวงบอยแบนด์ที่ประสบความสำเร็จมากที่สุดเท่าที่เคยมีมา เขามีความสุขกับการมีซิงเกิลฮิต 16 เพลง มีเพลงอันดับ 1 ถึง 6 เพลง และในปี 1999 เขาก็ได้มีเพลงฮิตอันดับหนึ่งเพลงแรกในฐานะศิลปินเดี่ยว นั่นคือเพลง When You Say Nothing At All 
เขาได้ทำงานในฐานะผู้จัดการวง ให้กับบอยแบนด์ชื่อดัง ในยุคต่อมาคือ เวสต์ไลฟ์ (WestLife) ในระยะเวลาสั้น ๆ

ปี 2000 เดือนสิงหาคม โรแนนได้ออกอัลบั้มแรกชื่อโรแนน ซึ่งขึ้นสู่อันดับ 1 บนชาร์ท UK ในทันทีที่ ออกจำหน่าย ทำยอดขายได้อย่างน่าประทับใจถึง 4.4ล้านแผ่นทั่วโลก เปิดตัวด้วยเพลง Life Is A Rollercoaster ซึ่งขึ้นถึงอันดับ 1 ในอังกฤษ ในปี 2002 โรแนน คีทิงได้เป็นพิธีกรร่วมกับแมนดี มัวร์ในงานเอ็มทีวี เอเชีย อวอร์ดส

ผลงานเดี่ยวชุดที่ 2 "Destination" มีเพลงฮิตอันดับ 1 อย่าง If Tomorrow Never Comes และอีกครั้งที่อัลบั้มได้ขึ้นอันดับ 1 ในทันทีที่ออกจำหน่ายเมื่อเดือนพฤษภาคมปี 2002 ในขณะเดียวกันเขาก็ได้เริ่มทัวร์ทั้งในอังกฤษ และทั่วโลก ตั้งแต่เดือนพฤษภาคม 2002 – พฤษภาคม 2003
โรแนนก็ได้เริ่มต้นเขียนเพลง และทำงานเพลงอัลบั้มที่ 3 "Turn It On" (ออกปี 2003) 
ปี 2004 เริ่มต้นด้วยความสำเร็จ เมื่อ 2 เพลงจากอัลบั้ม Turn It On นั่นคือ She Believes In Me ขึ้นถึงอันดับ 2 บนซิงเกิลชาร์ทในอังกฤษ และเพลงซิงเกิลสุดท้ายในอัลบั้มนี้ Last thing On My Mind (ร้องคู่กับ Leann Rimes) ก็ขึ้นสู่ท็อป 5 

สิงหาคม 2004  โรแนนได้ออกอัลบั้ม รวมเพลง 10 Years Of Hits และได้ขึ้นสู่อันดับ 1 ในทันทีที่ออกขายอีกครั้ง และในอัลบั้มนี้เขาก็ได้ร่วมร้องเพลง Father and  Son กับศิลปินระดับตำนาน Yusuf Islam หลังจากอัลบั้มรวมเพลงโรแนนก็ได้เริ่มต้นทำงานอัลบั้มใหม่ และในขณะเดียวกันก็ได้เริ่มงานหาทุนสนับสนุนกองทุน "The Marie Keating Foundation" ซึ่งครอบครัวของเขาได้ร่วมกันก่อตั้งขึ้นหลังจากการจากไปด้วยโรคมะเร็งของมารี ผู้เป็นมารดาเมื่อปี 1998 และในปี 2005 โรแนนก็ได้เดินทางไปโรมและเริ่มเป็นทูตให้กับองค์การสหประชาชาติทางด้านอาหารและการเกษตร (FAO) เดือนเมษายนปีนี้ โรแนนได้ร่วมกับทีมค้นคว้าเรื่องโรคมะเร็งของอังกฤษ เพื่อทำงานช่วยเหลือในเกี่ยวกับโรคนี้ ปี 2006 เขาได้มีผลงานใหม่ "Bring You Home" สตูดิโออัลบั้มชุดที่ 4 ในฐานะศิลปินเดี่ยวของ โรแนน มีเพลงฮิตอย่าง Iris และ All Over Again

## ผลงานอัลบั้ม
* Ronan (2000) 
* Destination (2002) 
* Turn It On (2003) 
* 10 Years of Hits (2004) 
* Bring You Home (2006)
* Winter Songs (2009)

## แหล่งข้อมูลอื่น
* เว็บไซต์อย่างเป็นทางการ 

รโรแนน คีทิง
หมวดหมู่:บุคคลจากดับลิน